নতুন বছরে এক ছবিতেই অভিনয়ের জন্য ১০ কোটি রুপি পারিশ্রমিক চেয়ে আলোচনায় এলেন ঐশ্বর্য রাই বচ্চন। তারকাদের জন্য নতুন বছরে নতুন ছবি মানেই বড় অঙ্কের চেক। এদিকে বিশেষ করে অভিনেত্রীরা বেশি পারিশ্রমিক পেলে তা চলে আসে খবরের শিরোনামে। ৪৪ বছর বয়সী এই অভিনেত্রী এর আগে এত সম্মানী নেননি। সম্প্রতি এক সাক্ষাৎকারে বলিউড প্রযোজক প্রেরণা অরোরা জানান, অ্যাশের আগামী ছবি হবে থ্রিলার ধাঁচের। এটি নার্গিস অভিনীত ১৯৬৭ সালের ধ্রুপদী ছবি ‘রাত অউর দিন’-এর রিমেক।